stanford-oval/wikipedia huggingface dataset:
סמל נובה סקוטיה
סמלים קודמים

הסמל המקורי של המושבה נשכח בשנת 1867 עם צירופה לקונפדרציית קנדה, ולרגל צירוף המושבה כפרובינציה, עוצב עבורה סמל חדש הכולל דג סלמון על רקע כחול, בין שלושה דרדרים על רקע אדום.
לאחר שהתגלה בשנית הסמל המקורי של המושבה, גבר הלחץ הציבורי להשיבו, ובשנת 1929 הוחלט להשיב את הסמל המקורי של המושבה במקום הסמל משנת 1867.
ראו גם

דגל נובה סקוטיה
סמלי קנדה
סמל ישן של נובה סקוטיה
סקרלט תומאס

| --- | --- |

 לידה:  5 ביולי 1972 (בת 52) לונדון, הממלכה המאוחדת 
 מדינה:  הממלכה המאוחדת 
 מקום לימודים:  אוניברסיטת מזרח לונדון 
 שפות היצירה:  אנגלית 
 יצירות בולטות:  סופו של מיסטר Y, פופקו 
 
סקרלט תומאס (באנגלית: Scarlett Thomas; נולדה ב-4 ביולי 1972) היא סופרת אנגלייה.
ביוגרפיה

נולדה בלונדון שבממלכה המאוחדת. למדה במגוון בתי ספר. בנעוריה השתתפה בהפגנות שונות. תומאס השלימה תואר ראשון בלימודי תרבות באוניברסיטת מזרח לונדון (UEL). שלושת הרומנים הראשונים שלה עסקו בקורותיה של מרצה לספרות שפותרת תעלומות רצח.
ב-2001 העיתון הבריטי "The Independent" מיקם אותה ברשימת עשרים הכותבים הצעירים הטובים ביותר. ב-2002 נבחרה לסופרת השנה של Elle Style (פרס של מגזין Elle). שני הרומנים האחרונים של תומאס, "סופו של מיסטר Y" ו"היקום הטרגי שלנו", ראו אור בעברית בהוצאת ידיעות ספרים.
תומאס משמשת גם כמרצה לספרות.
סמיות כפולה

גרף המשווה בין מחקרי סמיות כפולה שונים שבחנו השפעת צבע מאכל על ילדים
סמיות כפולה (באנגלית: Double-blind, לפי האקדמיה ללשון העברית: דּוּ־עָלוּם) היא שיטה מחמירה לעריכת ניסויים מדעיים, שמטרתה להפחית במידת האפשר את ההטיות הסובייקטיביות המודעות והבלתי מודעות העלולות לנבוע מכך שהמדען והנחקר (במקרה של נחקר אנושי) יודעים את מטרות הניסוי ואת מרכיביו.
בניסוי סמיות כפולה, החוקרים והנחקרים כאחד אינם יודעים מי מהנחקרים משתייך לקבוצת הניסוי (שבה מחולל המדען שינוי יזום ומשמעותי) ומי לקבוצת הביקורת (שבה המדען לא עורך שינוי). רק לאחר סיום הניסוי וניתוח התוצאות מתבררת השייכות לקבוצות אלו. באופן זה מוקטנת השפעתן של דעות קדומות, שיפוט מוקדם, קטיף דובדבנים, הטיית אישור, תוצא הפלצבו ורמזים גופניים (אף בלתי מודעים, ראו הנס החכם). השמה אקראית לקבוצות הביקורת והניסוי חיונית, והמפתח המשייך כל משתתף בניסוי לאחת הקבוצות נשמר על ידי צד שלישי עד גמר הניסוי.
ניסויים המבוקרים על ידי מחשב נחשבים גם הם לעיתים לניסויים בסמיות כפולה, שכן לתוכנת המחשב אין הטיה כלשהי (אלא אם כן התוכנה מבוססת בינה מלאכותית), כבמבחן ABX (אנ').
ראו גם

אפקט הות'ורן
נבואה המגשימה את עצמה
הערות שוליים

↑  לפי רשימת החלופות של האקדמיה
סטופל ונדורן

סטופל ונדורן (באנגלית: Stoffel Vandoorne, נולד ב-26 במרץ 1992) הוא נהג מרוצים בלגי המתחרה עבור קבוצת מרצדס באליפות הפורמולה אי. התחרה במשך 2 עונות עבור קבוצת מקלארן באליפות הפורמולה 1.
קריירת מרוצים

ונדורן נולד בקורטרייק, בלגיה. אביו הוא ארכיטקט. החל לעסוק בספורט מוטורי בגיל 6, לאחר שהתלווה אל אביו שהתבקש לתכנן מסעדה סמוך למסלול הקארטינג בעיר הולדתו. בעלי המסלול איפשר לו להתנסות בנסיעה על מיני קארט. בגיל 16 זכה באליפות בלגיה בקטגוריית KF2. שנה לאחר מכן סיים במקום השני באליפות העולם בקטגוריה. באותה שנה זכה בפרס הראשון בתחרות שאורגנה על ידי מועדון הרכב במלכותי של בלגיה. הפרס בגובה 45,000 אירו סייע לו להצטרף לאליפות הפורמולה 4 1.6 ליטר האירופאית.
בעונתו הראשונה באליפות זכה בתואר לאחר שניצח שישה מרוצים ושלוש פעמים נוספות הגיע לפודיום. כספי הזכייה איפשרו לו לעבור בשנת 2011 להתחרות באליפות הפורמולה רנו האירופאית, אותה סיים במקום החמישי. במקביל התחרה גם באליפות הצפון אירופאית אותה סיים במקום השלישי. בשנת 2012 המשיך להתחרות באליפות האירופאית, אך עבר מקבוצת KTR לקבוצת ג'וזף קאופמן. בסיום העונה זכה באליפות בפער של 10 נקודות מדניאיל קוויט, שהתחרה בגיבוי רד בול. בשנת 2013 עבר להתחרות בפורמולה רנו 3.5, כמחליפו של רובין פרינס בקבוצת פורטק. את העונה סיים במקום השני אחרי קווין מגנוסן.
בעונת 2014 התקדם לקטגוריית ה-GP2 וחתם בקבוצת ART. הוא ניצח את מרוץ פתיחת העונה בבחריין ובהמשך השיג עוד שלושה ניצחונות ושישה פודיומים. את עונת הרוקי סיים במקום השני אחרי ג'וילון פאלמר. בעונתו השנייה באליפות ניצח חמישה מרוצים, הגיע 12 פעמים לפודיום וזכה בתואר בפער של 108 נקודות מאלכסנדר רוסי שסיים במקום השני.
בשנת 2016 התחרה בסבב הסופר פורמולה וסיים במקום הרביעי.
קריירת מרוצים > פורמולה 1

בפברואר 2013 הצטרף ונדורן לאקדמיה לנהגים צעירים של קבוצת מקלארן. בחודש ינואר לאחר מכן הוכרז כנהג השלישי של הקבוצה, לצד השתתפותו באליפות ה-GP2. הופעת הבכורה באליפות התקיימה בגרנד פרי בחריין בעונת 2016 כמחליפו של פרננדו אלונסו, שנפגע בתאונה במרוץ הקודם. לקראת המרוץ דורג במקום ה-12, כשהוא מקדים את חברו לקבוצה ג'נסון באטן. את המרוץ סיים במקום העשירי וצבר נקודה ראשונה בקריירה.
בחודש ספטמבר 2016 הודיע באטן כי לא יתחרה בעונה הבאה. בעקבות ההודעה הכריזה מקלארן על ונדורן כמחליף לבאטן. במחצית הראשונה של העונה לא הצליח לצבור נקודות. את נקודת הבכורה בעונה השיג בגרנד פרי הונגריה. בהמשך העונה סיים פעמיים במקום השביעי ודורג במקום ה-16. עונת 2018 נפתחה בצורה טובה עם צבירת נקודות בשלושה מתוך ארבעת המרוצים הראשונים בעונה. בעשרת המרוצים הבאים לא הצליח לצבור נקודות נוספות. בתחילת חודש ספטמבר הודיעה הקבוצה כי ונדורן יסיים את תפקידו בקבוצה בסיום העונה ואת מקומו יתפוס לנדו נוריס.
קריירת מרוצים > פורמולה אי

לאחר הניפוי ממקלארן הצטרף לקבוצת HWA Racelab בעונת הבכורה באליפות הפורמולה אי. בגרנד פרי מקסיקו זינק מהפול פוזישן, דבר שהקנה לו את נקודות הבכורה באליפות. במרוץ עצמו נאלץ לפרוש לאחר 20 הקפות. במחצית הראשונה של העונה התקשה לצבור נקודות. במרוץ שהתקיים ברומא סיים במקום השלישי, הישגו הטוב במהלך העונה. בסיום העונה דורג במקום ה-16 עם 35 נקודות.
מרצדס הצטרפה לאליפות לקראת עונתה השישית. בדצמבר 2019 הוצג ונדורן כנהג בעונת הבכורה, לצידו של ניק דה פריס.
הערות שוליים

↑  F4 Eurocup 1.6 2010 standings
↑  Stoffel Vandoorne takes Frijns' place at Fortec for FR3.5 season, 21 December 2012
↑  McLaren F1 reserve Stoffel Vandoorne seals Honda Super Formula seat, Autosport, 12 February 2016
↑  Stoffel Vandoorne joins McLaren F1 Young Driver Programme, Autosport, 18 February 2013
↑  Stoffel Vandoorne officieel reserverijder voor McLaren F1 (update), Autosport.be, 23 January 2014
↑  Alonso will not race in the Bahrain GP, Motorsport.com, 31 March 2016
↑  Jenson Button won't race in F1 in 2017, but could still return in 2018, Sky Sport, 16 September 2016
↑  Norris to replace Vandoorne at McLaren in 2019, Motorsport.com, 3 September 2018
↑  Vandoorne Confirmed at HWA Racelab, E-Racing365.com, 15 October 2018
↑  האליפות הפורמולה אי זינוק מהפול פוזישן מקנה לנהג 3 נקודודת בונוס
↑  Hong Kong E-Prix: Vandoorne scores maiden pole in wet qualifying, Motorsport.com, 10 March 2019
↑  Hong Kong E-Prix: Bird wins but faces crash investigation, Motorsport.com, 10 March 2019
↑  Mercedes signs Vandoorne, de Vries for debut FE season, Motorsport.com, 11 September 2019
סמואל מריל

סמואל מריל (באנגלית: Samuel Merrill;‏ 7 באוגוסט 1822 –  31 באוגוסט 1899) היה פוליטיקאי אמריקאי מאיווה, איש המפלגה הרפובליקנית, שכיהן כמושל איווה השביעי בשנים 1868–1872.
ראשית חייו

סמואל מריל נולד בעיירה טרנר שבמיין. הוא היה השני בצעירותו מבין ילדיהם של אייבל מריל הבן ושל רעייתו אביגיל. כבר בצעירותו הוא היה חסיד המפלגה הוויגית, כנוצרי פרוטסטנטי הקפיד לפקוד את הכנסייה, והיה תומך נלהב בחוק היובש ומתנגד נמרץ להרחבת העבדות בארצות הברית.
לאחר שגמלה בליבו ההחלטה להיות מורה, עבר מריל לדרום ארצות הברית, אך הבין שהוא לא היה אהוד שם בשל השקפותיו הנחרצות נגד העבדות. הוא שב לניו אינגלנד, ניסה לשלוח את ידו בחוואות, ולאחר מכן נכנס לעסקי המסחר. ב-1854 הוא נבחר כמועמד של מתנגדי העבדות לבית המחוקקים של ניו המפשייר.
ב-1856 החליט מריל לעזוב את ניו אינגלנד ועבר למקגרגור שבאיווה. בתחילה הוא היה מעורב במסחר במקגרגור. ב-1861 הוא מכר את העסק שלו וארגן את הסניף המקומי של הבנק המדינתי.
מלחמת האזרחים

זמן לא רב לאחר מכן, נבחר מריל לבית הנבחרים של איווה. בקיץ 1862 הוא גויס כקולונל לרגימנט הרגלים המתנדבים ה-21 של איווה, ושירת בו עד שנפצע קשה בירכו בקרב גשר נהר ביג בלאק במאי 1863. קרב זה היה חלק ממערכת ויקסבורג, בה כוחות צבא האיחוד שבו 1,700 אנשי צבא הקונפדרציה שנסוגו. בקרב נלכדו כוחות הקונפדרציה בויקסבורג, מיסיסיפי, שהייתה חיונית מבחינה אסטרטגית. גנרל יוליסס ס. גרנט, שהוביל את המערכה, התייחס לחוסר המורא של מריל כ"מבריק ונועז במיוחד", ואמר שלולא היה מריל אז קצין בדרגת גנרל, הוא היה ממליץ להעניק לו את מדליית הכבוד. מריל הצטרף שוב לרגימנט בינואר 1864 אך השפעות הפציעה בירכו אילצו אותו לסיים את שירותו הצבאי ביוני אותה שנה.
מושל איווה

מריל שב למקגרגור כדי להחלים. הוא שב לעסוק בבנקאות בעיר, ונבחר כנשיא הבנק הלאומי הראשון. ב-1867 הוא נבחר כמושל איווה מטעם המפלגה הרפובליקנית. העיתון North Iowa Times דיווח, תושבי מקגרגור היו מרוצים מאוד מבחירתו של מריל והפגינו את רצונם הטוב כאשר שרו בביתו".
מריל כיהן כמושל במשך שתי תקופות כהונה בשנים 1868–1872. עברו המרשים כמחוקק בעל מודעות אזרחית מופגנת וכקצין פטריוטי הקנו לו בסיס פוליטי משמעותי בעידן שלאחר המלחמה. ב-1867 בחרה בו המפלגה הרפובליקנית באיווה כמועמדה לתפקיד המושל בעדיפות על פני חבר בית נבחרים הרדיקלי, ג'וזייה ב. גרינל, שלא השתתף במלחמה. מריל זכה בקלות בבחירות הכלליות על בסיס המצע שבו הוא הביע תמיכה בתוכנית השיקום של הקונגרס., בפיתוח הכלכלי המקומי, ובהענקת זכות ההצבעה לאוכלוסייה הקטנה של האפרו-אמריקאים באיווה.
מריל הוכיח את עצמו כמושל מוכשר במהלך שתי תקופות הכהונה שלו. הוא פעל במרץ לדחיפת השגשוג הכלכלי של המדינה באמצעות טיפוח סלילת מסילות הברזל בה וההגירה אליה. הוא פעל למען הגנת נתיבי השיט בין נהר המיסיסיפי והימות הגדולות. הא תמך במוסדות הציבור, כמו בתי הספר, אך גם שאף לשפר את השיטות העסקיות לצמצום האפשרויות לשחיתות וכדי לקדם מתן של שירותים יעילים נוספים. מריל גם הבין את הדאגה של אנשי המגזר החקלאי בנוגע למונופוליזם כאשר התנגד בגלוי לתעריפי התובלה המפלים. בנוגע למערכת הכליאה של המדינה, הוא אסר על הלקאה ודחף לקיום לימודים לאסירים. בתקופת ממשלו, קודם תהליך הקמת בניין הקפיטול המדינתי החדש.
בנאום הפרידה שלו ב-1872 אמר מריל, "בעת שמילאתי את חובתי, לשקוד על פיתוח המדינה שלו, לפעול להצלחת בתי הספר ומוסדות הצדקה שלנו... הייתה לי הזכות להבין את האינטליגנציה, הצדק והאנושיות של אנשינו... כשאני עובר מתחנה אחת של חיי לתחנה אחרת, הרשו לי יחד עמכם להקדיש את עצמנו, את הקהילה שלנו, ואת ארצנו מחדש לחירות".
מותו

ב-1897 נפצע מריל בתאונת דרכים בלוס אנג'לס, פציעה שממנה הוא לא החלים.
סמואל מריל נפטר בלוס אנג'לס ב-31 באוגוסט 1899, בגיל 77. הוא נטמן בדה מוין לאחר מסע הלוויה מרשים שבו נכחו רוב חברי הממסד הפוליטי של איווה. הוא נטמן לצד אשתו השלישית אליזבת בקבר שיש בבית הקברות וודלנד שבדה מוין.
אשתו הראשונה של מריל הייתה קתרין תומאס, שנפטרה ב-1847, 14 חודשים לאחר נישואיהם. בינואר 1851 הוא נישא בשנית לאליזבת ד. היל, שהייתה אם ארבעת ילדיו, שאף אחד מהם לא העריך ימים מעבר לגיל שנתיים וחצי.
הערות שוליים

↑  "State Representative". www.legis.iowa.gov.
↑  "History buffs unite around historic governor's grave". Des Moines Register.
1 2  "Restore An American Hero – Samuel Merrill Mausoleum Restoration". patriotoutreach.org.
| --- | --- |
בקרת זהויות :  GND: 1183297963  LCCN: nr88009422  SNAC: w67q2g2p  VIAF: 26908049   WorldCat (עם VIAF): 26908049
סקרישב

סקרישב (בפולנית: Skaryszew) היא עיירה במחוז ראדום שבפרובינציית מזוביה בפולין, בה התקיימה עד השואה קהילה יהודית גדולה.
תולדות היישוב

סקרישב נזכרת מהמאה ה-12, ובשנת 1354 הוענקו לה זכויות עיר. במהלך פשיטת האימפריה השוודית על פולין באמצע המאה ה-17 נגרם הרס רב ליישוב.
זכויות העיר ניטלו מהיישוב בידי הרוסים בשנת 1869, בעקבות מרד ינואר, ואלה הושבו לו בשנת 1922 בידי הרפובליקה הפולנית השנייה.
יהודי סקרישב

התיעוד הראשון לישיבת יהודים בעיירה הוא מהמאה ה-18, ועד ראשית המאה ה-20 לא התקיימה בה קהילה יהודית עצמאית, הגם שפעלו בה בית כנסת ובית עלמין. בין מלחמות העולם נמנו בעיירה כ-850 יהודים, כמחצית תושביה, ופעלה בה אגודה ציונית.
עם כיבוש העיירה בידי הגרמנים בתחילת ספטמבר 1939 הוטלו על יהודיה גזירות שונות, ובהן גיוס לעבודות כפייה. בהמשך הגיעו לעיירה פליטים יהודים מהסביבה. באפריל 1942 רוכזו כ-1,800 יהודי העיירה בגטו קטן שהוקם בה.
ב-18 באוגוסט 1942 הועברו כל יהודי גטו סקרישב לגטו שידלובייץ, ומשם שולחו כעבור כחודש למחנה ההשמדה טרבלינקה.
סמל נונאווט

| --- | --- |

 פרטים
 המחזיק בסמל:  נונאווט 
 תאריך אימוץ:  31 במרץ 1999 
 
סמלה של נונאווט הוא שלט אצולה הנקרא באופן רשמי "מגן הוד מלכותה, שניתן לנונאווט" ("The Arms of Her Majesty in Right of Nunavut")
הסמל ניתן לטריטוריית נונאווט על ידי רומאו לה-בלאן, המושל הכללי של קנדה ב-31 במרץ 1999 - יום אחד לפני יצירת הטריטוריה של נונאווט.
עיצוב הסמל

הסמל של נונאווט הוא ייחודי בעיצובו, שכן בעיצוב השתתפו מנהיגים, זקני השבט ואומנים אינואיטים.
הוגשו למעלה מ-800 הצעות לדגל ולסמל, וכל אלמנט מהסמל נבחר בנפרד. חמש טיוטות הוכנו ומהן נבחרה אחת המשלבת בצורה הטובה ביותר בין הסמלים האינואיטים המסורתיים, ושלטי האבירים המסורתיים.
המגן, שצורתו עגולה, שונה מהמקובל, צבוע בכחול וזהב - המסמלים את עושרה של הטריטוריה.
האלמנטים המרכזיים במגן הם השמש שאינה שוקעת ("שמש אמצע הלילה") וכוכב הצפון. תחתיהם נמצאת מנורת האבן האינקשוקית הקרויה "קווליק" המסמלת את החום של הבית והקהילה, וכן האינוקשוק - אבן הדרך המסמלת את הטריטוריה והאדמה.
עיצוב הסמל > הכתר

מעל המגן מצוי איגלו המסמל את אורח החיים המסורתי, וכן את בית המחוקקים של נונאווט, שמעליו הכתר - המסמל את שלטונה של מלכת קנדה.
עיצוב הסמל > תומכי המגן

תומכי המגן הם אייל הצפון (הקאריבו) והחדשן, המסמלים את ההתבססות על אוצרות הטבע הן של היבשה והן של הים.
האייל עומד על פרגים ארקטיים, עשבי אש ופרחי אברש והחדשן - לצד קרחונים.
המוטו

המוטו הרשום באותיות אינוקטיטוטיות הוא "נונאווט סאנגיניווט" שמשמעו "נונאווט היא כוחנו" או "האדמה היא כוחנו".
סקפוגנתוס

| סקפוגנתוס |
| --- | --- |
איור של סקפוגנתוס  מאובן משומר של סקפוגנתוס
תקופה
יורה עליון, 155.7–150.8 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: פטרוזאוריה
משפחה:: רמפורינקוסיים
סוג:: סקפוגנתוס
שם מדעי
 Scaphognathus ‏וגנר, 1861

סקפוגנתוס (שם מדעי: Scaphognathus; משמעות השם: "לסתות סירה"; עקב מבנה הלסת הרחב) הוא סוג של פטרוזאור ממשפחת הרמפורינקוסיים שחי בתקופת היורה העליון של גרמניה. הוא היה קרוב משפחה של הרמפורינקוס שנמצא באותו אזור. בעבר הוא נחשב למין בסוג זה, אך הופרד. המאובנים נמצאו ב-1831 בתצורת אבן גיר זולנהופן (Solnhofener Kalkstein) בגרמניה, בהם נמצאו גם מאובני הארכאופטריקס.
מאפיינים

פטרוזאור זה היה בעלת מוטת כנפיים של 0.9 מטר והיה בעל מקור רחב בעל גידול מעל החרטום, כמו של קלאו. היו לו שיניים רבות חרוטיות בלסת העליונה בעוד הלסת התחתונה הייתה כמעט חסרת שיניים והיא גם נטתה מעל כלפי מטה. אולי מבנה זה עזר לו בדיג מעל פני המים. ככל הנראה השלדים שנמצאו היו של פרטים צעירים.
הוא חי בסוף היורה מעל הימים הקדומים וניזון מדגים ששלה מהמים.
בתרבות

יצור זה הופיע במשחקים עולם היורה: המשחק וJurassic World: Alive.
סקסיפיי

| --- | --- |

 סוגה:  דרמה קומית
 כותבים:  Kalina Alabrudzińska, Piotr Domalewski 
 בימוי:  Kalina Alabrudzińska, Piotr Domalewski 
 שחקנים:  אלכסנדרה סקרבה מריה סובוצ'ינסקה סנדרה דז'ימלסקה
 ארץ מקור:  פולין
 שפות:  פולנית
 מספר עונות:  2
 מספר פרקים:  16
 הפקה
 חברת הפקה:  Akson Studio 
 מוזיקה:  Radzimir Dębski 
 אורך פרק:  37–51 דקות
 שידור
 רשת שידור:  נטפליקס 
 רשת שידור בישראל:  נטפליקס
 תקופת שידור מקורית:  29 באפריל 2021 – הווה 
 קישורים חיצוניים
 https://www.netflix.com/il/title/81140470
 דף התוכנית ב-IMDb
 
סקסיפיי (Sexify) היא סדרת טלוויזיה פולנית משנת 2021, שבמרכזה מתכנתת המפתחת אפליקציה לייעול האורגזמה הנשית. הסדרה משודרת בנטפליקס.
עלילה

נטליה היא סטודנטית מצטיינת למדעי המחשב. היא ניגשת לתחרות ארצית לפיתוח אפליקציות, והאפליקציה שלה משמשת לניתוח השינה, באמצעות מכשירי מדידה וחיישנים המחוברים לגופה בזמן שהיא ישנה. המנחה של נטליה בפרויקט מרפה את ידיה, באומרו ששינה אינה נושא "סקסי" מספיק, ולכן אין סיכוי שתנצח בתחרות.
נטליה מחפשת נושא חדש להתמודד איתו, ומגלה שנושא הנמצא במרכז תשומת הלב במעונות הסטודנטים הוא סקס, ובהתאם לכך מחליטה להחליף את נושא עבודתה לסקס, ובאופן ממוקד יותר בפיתוח אפליקציה לייעול האורגזמה הנשית, תוך ניצול אותם מכשירי מדידה ששימשו אותה לחקר השינה. נטליה היא חנונית ("יש לי אפס כישורים חברתיים", היא מעידה על עצמה) שאינה מקיימת יחסי מין, ולכן היא מגייסת לעזרתה שתיים מחברותיה למעונות, שלהן ניסיון מיני:
פאולינה, הלומדת כימיה, שלה חבר, מאריוש, שהיא מתארסת אתו ומקיימת אתו יחסי מין שרק הוא נהנה מהם. כקתולית היא מתוודה בפני הכומר על חטאה בקיום יחסים מיניים לפני הנישואין וננזפת על כך.
מוניקה, הרשומה ללימודים במדעי המחשב אך אינה מופיעה לשיעורים. לאחר שאביה, איש עסקים מצליח, מגלה זאת, הוא מגרש אותה מהבית ששכר למענה, והיא נאלצת לשכור חדר במעונות הסטודנטים. לאחר שנפרדה מבן זוגה לאחר שבגד בה, מוניקה מקיימת יחסי מין עם בני זוג מזדמנים שהיא מוצאת.
לכל אחת מהשלוש יש אמא פולנייה המנסה לכוון את דרכה בחיים. הסדרה מציגה גם את יחסי כל אחת מהשלוש עם משפחתה ועם בני הזוג שלהן.
השלוש פוסלות במהירות צפייה בפורנוגרפיה כמקור למידע על האורגזמה, ובביקור בחנות לאבזרי מין קונות דילדו. אף אחת מהן אינה מוכנה להשתמש בו במסגרת הניסוי של נטליה, אך פאולינה לוקחת אותו לשימוש בביתה, ונבוכה כאשר מאריוש מגלה שהיא משתמשת בו.
להמשך לימוד הנושא נטליה ופאולינה הולכות לתערוכת סקס. החוויות של נטליה בתערוכה גורמות לה להחליט לנטוש את הנושא, אך בזמן שהייתה שם מוניקה הפכה את חדרה ל"שיגולטוריום" - חדר שבו יוכלו הסטודנטים לקיים יחסי מין ולדווח על תחושותיהן בשאלון שחיברה. הרעיון זוכה להצלחה רבה בקרב הסטודנטים, והנתונים שנטספים בו משמשים לפיתוח האפליקציה.
רפאל, שמתחרה בנטליה על הגשת מועמדות מטעם האוניברסיטה לתחרות הארצית לפיתוח אפליקציות, שולח לדיקן האוניברסיטה תצלומים שצילם במצלמה נסתרת מהפעילות בשיגולטוריום, והדיקן פוסל את הגשת האפליקציה של נטליה, אף שזו זכתה לתמיכת רוב הסטודנטים.
בתמיכת ד"ר קריניצקי, הממונה על פיתוח האפליקציות, השלוש מגיעות בכל זאת לתחרות, ולאחר שנטליה נועלת את רפאל בחדר, מציגות את האפליקציה שלהן. לאכזבתן, האפליקציה המנצחת בתחרות היא של שעון ההופך לרחפן שמצלם סלפי, אך הן מחליטות להמשיך בפיתוח מסחרי של האפליקציה.
שחקניות ראשיות

אלכסנדרה סקרבה (פול'): נטליה
מריה סובוצ'ינסקה (פול'): פאולינה
סנדרה דז'ימלסקה (פול'): מוניקה
סמל ג'רזי

| --- | --- |

 פרטים
 תאריך אימוץ:  1279
 התקנים
 מגן:  אדום, שלושה אריות זהב פוסעים
סמל ג'רזי עשוי מגן אדום ועליו שלושה אריות בצבע זהב פוסעים וכשמבטם מופנה אל הצופה (צרפתית passant guardant - "עוברים בסך (ו)מסתכלים"). הסמל הוענק לאי ב-1279 על ידי אדוארד הראשון מלך אנגליה. מאז 1981 מופיע הסמל גם על דגל ג'רזי. הסמל דומה מאוד לסמל גרנזי, סמל אנגליה ולסמל נורמנדיה.
ראו גם

גלריית סמלי הממלכה המאוחדת
סמל ברמודה

| --- | --- |

 התקנים
 מגן:  לבן, דשא ירוק, אריה אדום מחזיק במגן מעוצב המתאר ספינה, גלי ים ומצוק
 מוטו:  QUO FATA FERUNT
סמל ברמודה הוא שלט אצולה שעליו אריה אדום המחזיק בידיו שלט אצולה נוסף המתאר ספינה טובעת.
האריה האדום מסמל את אנגליה ואת קשריה של ברמודה לאנגליה. הספינה הטובעת היא ספינת ה"סי ונטשור" - ספינת הדגל של חברת וירג'יניה, אשר נטרפה על החוף של ברמודה במכוון בשנת 1609 על ידי האדמירל סר ג'ורג' סומרס, על מנת למנוע טביעתה בסופה. כל תושבי הספינה ניצלו והתיישבו באי.
הסמל מופיע על דגל ברמודה שהוא דגל היוניון ג'ק שעליו סמל ברמודה, וכן על דגל מושל ברמודה.
ראו גם

גלריית סמלי הממלכה המאוחדת
| סמלי מדינות אמריקה הצפונית, מדינות אמריקה המרכזית והאיים הקריביים |
| --- | --- | --- |
| מדינות | איי בהאמה • אל סלוודור • אנטיגואה וברבודה • ארצות הברית • בליז • ברבדוס • גואטמלה • ג'מייקה • גרנדה • דומיניקה • האיטי • הונדורס • הרפובליקה הדומיניקנית • טרינידד וטובגו • מקסיקו • ניקרגואה • סנט וינסנט והגרנדינים • סנט לוסיה • סנט קיטס ונוויס • פנמה • קובה • קוסטה ריקה • קנדה |  |
| שטחים תלויים | איי הבתולה הבריטיים • איי הבתולה של ארצות הברית • איי טורקס וקאיקוס • איי קיימן • אנגווילה • ארובה • ברמודה • גוואדלופ • גרינלנד • הולנד הקריבית (בונייר, סאבא, סנט אוסטתיוס) • מונטסראט • מרטיניק • סן ברתלמי • סן מרטן • סנט מארטן • סנט פייר ומיקלון • נבאסה • פוארטו ריקו • קוראסאו |  |
אירופה • אפריקה • אסיה • אוקיאניה • אמריקה הצפונית • אמריקה הדרומית
סמל ברזיל

| --- | --- |

 פרטים
 המחזיק בסמל:  ברזיל 
 תאריך אימוץ:  19 בנובמבר 1889 
 
סמל ברזיל נוצר ב-19 בנובמבר 1889, ארבעה ימים אחרי שברזיל הפכה לרפובליקה.
הסמל הברזילאי מציג מספר אלמנטים המייצגים את המדינה: שיחי קפה וטבק המקיפים את הסמל משני צדדיו הם שני היבולים העיקריים של ברזיל.
הכוכב הגדול שצבוע בצבעי ירוק-צהוב (צבעי הדגל הברזילאי) במרכז מייצג את המחוז הפדרלי של ברזיל. ואילו 26 הכוכבים הנוספים בטבעת שסביב העיגול הכחול המרכזי מייצגים את 26 המדינות של ברזיל.
בתוך העיגול הכחול במרכז הסמל ניתן לראות 5 כוכבים המייצגים את "הצלב הדרומי", אשר מופיע בדגלי מדינות רבות בחצי הדרומי של כדור הארץ מכיוון שהוא נראה רק בשמי חצי הכדור הדרומי.
העיטור הכחול מכיל את השם הרשמי של ברזיל (República Federativa do Brasil - הרפובליקה המאוחדת של ברזיל), בשורה הראשונה. בשורה השנייה כתוב תאריך הקמת הרפובליקה 15 בנובמבר 1889.
ראו גם

דגל ברזיל
המנון ברזיל
סטפני הורוביץ

| --- | --- |

 לידה:  17 באפריל 1887 ורשה, האימפריה הרוסית 
 פטירה:  1942 (בגיל 54 בערך) טרבלינקה, גנרלגוברנמן 
 מקום לימודים:  אוניברסיטת וינה 
 
סטפני הורוביץ (1887 – 1942; סטפניה הורוביץ או סטפני הורוביץ) הייתה כימאית יהודייה-פולנייה, הידועה במחקרה שהוכיח את קיומם של איזוטופים. בין השנים 1914–1918 עבדה עם אוטו האניגשמיד במכון רדיום בווינה תוך שימוש בשיטות אנליטיות להדגמת המקרים המהימנים הראשונים והשניים של איזוטופים בעופרת ותוריום. בהמשך היא הקימה בית לילדים ולמבוגרים צעירים הזקוקים לטיפול פסיכולוגי. היא נרצחה על ידי הנאצים במחנה ההשמדה טרבלינקה בשנת 1942.
ביוגרפיה

הורוביץ נולדה בוורשה ב־17 באפריל 1887. אביה היה האמן לאופולד הורוביץ, צייר מצליח הידוע בציור פורטרטים בסגנון הבארוק.  אמה רוזה (שם נעורים: לונדון) והייתה לה אחות אחת. המשפחה עברה לווינה בסביבות 1890.
היא למדה באוניברסיטת וינה החל משנת 1907, וקיבלה דוקטורט בכימיה אורגנית בשנת 1914. המנחה שלה היה גידו גולדשמידט
ביוגרפיה > קריירה מדעית

בהמלצת ליזה מייטנר, הורוביץ התקבלה על ידי אוטו הוניגשמיד למכון לחקר רדיום, בווינה בשנת 1913 או 1914. במסגרת מחקרם הם שקלו אטומי עופרת רגילים (מספר אטום 82) ממקומות שונים. הורוביץ מצאה כי אטום עופרת שאינו ממכרה שוקל 207.19 יחידות משקל אטומיות, אך אטום עופרת ממכרה מסוים שקל רק 206.736 יחידות משקל אטומיות. ההבדל הוכיח את קיומם של איזוטופים שונים לאותו יסוד. זו הייתה ההוכחה המקובלת הראשונה לכך שאלמנטים יכולים להיות בעלי משקל אטומי שונה בהתאם למקור. מאוחר יותר הוכיחו הורוביץ והוניגשמיד שיוניום, יסוד רדיואקטיבי שגילה ברטרם בולטווד, הוא למעשה איזוטופ של היסוד הכימי תוריום.
שני המדענים פרסמו יחד את מחקרם. הכרה זו בולטת מכיוון, שבאותה תקופה היה מקובל כי מדעניות מוגבלות לתפקידי עוזר. עם זאת, לאחר מותו של הוניגשמיד שמה של הורוביץ הושמט ותרומתה כמעט ונשכחה.
ביוגרפיה > שנים כיועצת חינוכית ומותה

לאחר מלחמת העולם הראשונה הסתיים שיתוף הפעולה עם הוניגשמיד, לאחר שזה החליט לעזוב את וינה לטובת משרה יוקרתית באוניברסיטת מינכן. הוריה הלכו לעולמם (אביה נפטר ב-1917 ואמה ב-1920) והקריירה של הורוביץ הופרעה בגלל עניינים משפחתיים וטלטלות פוליטיות.
לאחר עזיבתה את תחום הכימיה היא נמשכה יותר ויותר לתחום הפסיכולוגיה, ומצאה עבודה כיועצת חינוכית.
בהמשך הקימה עם אליס פרידמן, פסיכולוגית שעבדה בשיטת אדלר, בית אומנה בווינה המספק טיפול לילדים .
המעון פעל עד 1934, אז נסגר בהוראת הממשל האוסטרי הפשיסטי.
ככל הידוע, עזבה את וינה ב-1937 (בגיל 50) ועברה להתגורר בוורשה, שם חיה אחותה הנשואה, סופיה.
לאחר כיבוש מערב פולין ב-1939 בידי הנאצים והקמת גטו ורשה בשנת 1940, נאלצו היא ואחותה לעבור לשם. תאריך מותה המדויק אינו ידוע. 
מתוך התכתבות של קז'ימייז' פג'אנס היא נרצחה על ידי הנאצים בשנת 1940. מקורות אחרים מדווחים כי הורוביץ ואחותה דיווחו על עצמן כמגורשות לאומשלגפלץ בשנת 1942 כדי להימנע מסכנה, אך מידע זה אינו ברור. הן גורשו למחנה ההשמדה טרבלינקה. מהתיעוד עולה כי הורוביץ נרצחה בתאי הגזים בשנת 1942.
הערות שוליים

1 2 3 4  Rentetzi, Maria (2009). Trafficking Materials and Gendered Experimental Practices: Radium Research in Early 20th Century Vienna. Columbia University Press. ISBN 9780231135580.
1 2 3 4 5  Rayner-Canham, Marelene; Rayner-Canham, Geoff (2000). "Stefanie Horovitz, Ellen Gleditsch, Ada Hitchins, and the Discovery of Isotopes". Bulletin for the History of Chemistry. 25 (2): 103–108.
1 2 3 4 5 6  Sanderson, Katharine (8 בספטמבר 2020). "Stefanie Horovitz – the woman behind the isotope". Chemistry World (באנגלית). נבדק ב-2020-09-09. {{cite web}}:  (עזרה)
1 2 3  Mikucki, Jerzy (2005). "The Central Database of Shoah Victims' Names". Yad Vashem: The World Holocaust Remembrance Center. נבדק ב-2020-12-04.
1 2 3  Ogilvie, Marilyn Bailey; Harvey, Joy Dorothy (2000). The biographical dictionary of women in science : pioneering lives from ancient times to the mid-20th century. New York: Routledge. ISBN 0415920388. OCLC 40776839.
1 2  Rayner-Canham, Marelene; Rayner-Canham, Geoffrey (1998). Women in Chemistry: Their Changing Roles from Alchemical Times to the Mid-Twentieth Century. History of Modern Chemical Sciences. American Chemical Society. pp. 120–121. ISBN 0841235228.
↑  Singer, Isadore; Sohn, Joseph (1906). "Jewish Encyclopedia". Jewish Encyclopedia: The unedited full text of the 1906 Jewish Encyclopedia. נבדק ב-2020-12-04.
↑  Rayner-Canham, Marelene and Geoffrey (1997). A Devotion to Their Science. Philadelphia: Chemical Heritage Foundation. pp. 192–195. ISBN 0941901157.
1 2  Rentetzi, Maria (2011). "Stephanie Horovitz (1887-1942)".  In Apotheker, Jan; Sarkadi, Livia Simon (eds.). European Women in Chemistry. Wiley. pp. 75–79. ISBN 9783527329564.
| --- | --- |
בקרת זהויות :  GND: 122828119  VIAF: 42729984   WorldCat (עם VIAF): 42729984